b'\n_START_ARTICLE_\nPannelugg\n_START_PARAGRAPH_\nPannelugg er hodeh\xc3\xa5r som vokser fremst p\xc3\xa5 hodet og er klipt eller forma i ulike frisyrer i panna. En vanlig form er \xc3\xa5 klippe panneluggen ganske rett i h\xc3\xb8yde med eller like over \xc3\xb8yebryna. H\xc3\xa5ret kan ogs\xc3\xa5 v\xc3\xa6re kr\xc3\xb8lla, lagt eller reist med h\xc3\xa5rgel\xc3\xa9 og annet, gredd til sidene eller klipt i buer og spisser. Pannelugg er vanlig i korte gutte- og mannsfrisyrer. Lugg kan ogs\xc3\xa5 gjelde kvinnefrisyrer der resten av h\xc3\xa5ret henger p\xc3\xa5 sidene, er l\xc3\xb8fta bak \xc3\xb8rene eller samla i fletter eller en hestehale. Mange lar panneh\xc3\xa5ret vokse lengre uten markert lugg og grer det bakover eller samler det p\xc3\xa5 sidene av ansiktet sammen med resten av hodeh\xc3\xa5ret. Menn med h\xc3\xa5rtap kan lage pannelugg ved \xc3\xa5 kjemme h\xc3\xa5r fra andre steder p\xc3\xa5 hodet i en hentesveis som henger framover._NEWLINE_Hester og andre hovdyr kan ha man med pannelugg. Manen utgj\xc3\xb8r beskyttelsesh\xc3\xa5r sammen med hale og hovskjegg.\n_START_SECTION_\nFormvarianter\n_START_PARAGRAPH_\nGalleriet viser noen eksempler fra motehistorien.'